AvalehtEesti koondisedEesti meeste koondisEesti koondis võttis Luksemburgi üle kindla võidu ning edenes järgmisesse ringi
#000000
Eesti koondis võttis Luksemburgi üle kindla võidu ning edenes järgmisesse ringi
#000001
Share this postClose sharing boxEesti koondis võttis Luksemburgi üle kindla võidu ning edenes järgmisesse ringiTwitterFacebookLinkedIn
#000002
Eesti meeste rahvuskoondis kindlustas koha 2022. aasta Euroopa meistrivõistluste valikturniiril, alistades pühapäeval Põlvas Luksemburgi 31:20 (14:13). Kahe mängu kokkuvõttes edenes Eesti 24 valikturniiril osaleva meeskonna hulka koondtulemusega 69:53.
#000004
Tasavägise alguse järel sai Eesti mitu kiirrünnakut järjest ning Henri Sillaste ja Jürgen Rooba viisid kodumeeskonna 4:2 ette. Külalised tulid järele, ent poolaja keskel tegi Rooba 7:6, siis tõrjus Ots vastaste ohtlikuima palluri Tommy Wirtzi karistusviske ning Rooba viis kiirrünnakust Eesti jälle kahega juhtima.
#000006
Seejärel muutus eestlaste ründemäng passiivseks ja individuaalseks ning Luksemburg vastupidiselt teravdas liikumisi. Eesti jäi kaheksaks minutiks väravata ja vastased läksid 4:0 vahespurdi toel 10:8 ette. Hea kaitsetegevus lõdvenes veidi ja skoorimine muutus tihedamaks mõlemalt poolt.
#000007
Hästi hakkas pommitama Dener Jaanimaa ja viimased minutid kuulusid Eestile. Avamängus kümme väravat visanud Karl Toom tõi tabloole 13:13 viigi, Varusk tegi suurepärase tõrje ja Toomi teine tabamus viis Eesti riietusruumi minimaalses eduseisus. Teine pooltund kulges täielikult võõrustajate kontrolli all.
#000008
Kohe alguses tabas Mait Patrail karistusviske ning Rooba ja uuesti Patrail kasvatasid Eesti edu 17:13 peale. Kaitses tegutseti oluliselt liikuvamalt ja agressiivsemalt ning eksiti vähem. Luksemburgi jaoks oli tegu viienda mänguga kümne päeva sees ja see hakkas füüsiliselt välja paistma.
#000009
Varusk jätkas väravasuul suurepäraste tõrjetega, kohtumise lõpuks kogunes neid 18! Rooba imeline värav kasvatas Eesti edu 44. minutil 23:16 peale ning neli minutit hiljem sündis Jaanimaa ja Patraili koostööna ilmselt kohtumise kauneim tabamus, mis tegi seisuks 25:17. Armi Pärt viis edunumbrid kahekohaliseks 55. minutil, kui sündis 29:19.
#000010
Sivertsson andis mänguaega kõigile palluritele ning lõpuminutitel tulistasid Karl Roosna ja Robin Oberg lõppseisuks 31:20. Eestil said käe valgeks 11 pallurit, neli täpsemat meest – Sillaste, Jaanimaa, Rooba ja Patrail – viskasid viis väravat. Vastastel oli teist kohtumist järjest parim snaiper Wirtz kuue tabamusega.
#000011
“Olen nii õnnelik kui ka uhke meeste üle,” tunnistas Sivertsson mängujärgselt handball.ee lehele. “Õppisime esimesest mängust ja oleme kogu aeg vaikselt edasi arenenud. Oli väga meeldiv näha, kuidas mängijad nautisid koondise esindamist võimsa Põlva publiku ees. Nüüd on meil ees kaks laagrit aprillis ja juunis ning loodetavasti saame EM-valikmängudeks veel paremaks.”
#000012
Novembris algab 2022. aasta Euroopa meistrivõistluste põhivalikturniir, kus osalevad 32 meeskonda loositakse neljaliikmelistesse alagruppidesse suvel. EM-finaalturniirile pääseb 24 meeskonda, valikmängudeta kindlustavad seal koha hetkel toimuva EM-turniiri kaks paremat ning korraldajariigid Ungari ja Slovakkia.
#000013
19. jaanuaril Põlva Mesikäpa hallis, 600 pealtvaatajat.
#000014
Millal on Eesti publikul võimalus näha Saksamaa staare ja põhjanaabrite juures Taani olümpiavõitjaid?
#000019
EHF-i plaan: Eesti vastased loositakse 16. juunil, Läti MM-i koha pärast võistelda ei saa
#000022
Johannson koondise esitusest: edu tõi mängijate individuaalne kvaliteet
#000023
Vestlus hiilgava mängu teinud Henri Sillastega ja ülevaade eilse kohtumise meediakajastusest
#000024
Sillaste koondise võidust: mängitud on alles esimene poolaeg
#000025
Sivertsson Luksemburgi kohtumistest: oleme valmis võitude nimel heitlema
#000026